
PARLAMENTUL ROMÂNIEI

CAMERA DEPUTAŢILOR

	COMISIA PENTRU MUNCĂ ŞI PROTECŢIE SOCIALĂ
        Nr. 4c-7/482/10.09.2013
	
	COMISIA PENTRU APĂRARE, ORDINE PUBLICĂ ŞI SIGURANŢĂ NAŢIONALĂ


Nr. 4c-12/273/10.09.2013

PL-x  244/2013





Către,






BIROUL PERMANENT AL






CAMEREI DEPUTATILOR



Vă înaintăm, alăturat, Raportul comun asupra proiectului de Lege pentru aprobarea Ordonanţei de urgenţă a Guvernului nr. 66/2013 pentru modificarea şi completarea Legii nr. 360/2002 privind Statutul poliţistului, trimis Comisiei pentru muncă şi protecţie socială şi Comisiei pentru apărare, ordine publică şi siguranţă naţională pentru dezbatere, în fond, în procedură de urgenţă, cu adresa nr. PL-x 244 din 2 septembrie 2013.

PREŞEDINTE,


      
  VICEPREŞEDINTE,


        Florin IORDACHE


    George SCUTARU

RAPORT COMUN  

asupra proiectului de Lege pentru aprobarea Ordonanţei de urgenţă a Guvernului nr. 66/2013 pentru modificarea şi completarea Legii nr. 360/2002 privind Statutul poliţistului
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia pentru muncă şi protecţie socială şi Comisia pentru apărare, ordine publică şi siguranţă naţională au fost sesizate, în procedură de urgenţă, spre dezbatere în fond, cu proiectul de Lege pentru aprobarea Ordonanţei de urgenţă a Guvernului nr. 66/2013 pentru modificarea şi completarea Legii nr. 360/2002 privind Statutul poliţistului transmis cu adresa nr. PL-x 244 din 2 septembrie 2013, înregistrat sub nr. 4c-7/482/din 03.09.2013 şi, respectiv, nr. 4c-12/273 din 03.09.2013.
 Potrivit prevederilor art. 75 din Constituţia României, republicată şi ale art. 92 alin. (9) pct. 2, din Regulamentul Camerei Deputaţilor, republicat, cu modificările ulterioare, Camera Deputaţilor este prima Cameră sesizată.
Consiliul Legislativ a avizat favorabil proiectul de ordonanţă de urgenţă, conform avizului nr. 581 din 18.06.2013.

Proiectul de lege supus dezbaterii are ca obiect de reglementare aprobarea Ordonanţei de urgenţă a Guvernului nr.66 /2013 pentru modificarea şi completarea Legii nr. 360/2002 privind Statutul poliţistului, în sensul instituirii unor măsuri de sprijin pentru poliţiştii care au fost încadraţi într-un grad de invaliditate ca urmare a rănirii acestora în timpul sau în legătură cu exercitarea atribuţiilor de serviciu precum şi pentru familia acestora, în cazul decesului.


În conformitate cu prevederile art. 61 şi 63 din Regulamentul Camerei Deputaţilor, republicat, cu modificările ulterioare, membrii Comisiei pentru muncă şi protecţie socială au examinat proiectul de lege sus-menţionat, în şedinţa din 10 septembrie 2013. Membrii Comisiei pentru apărare, ordine publică şi siguranţă naţională au examinat proiectul de lege susmenţionat, în şedinţa desfăşurată în 10 septembrie 2013.
La lucrările Comisiei au participat, în calitate de invitaţi, domnul chestor principal de poliţie Lucian Florin Guran, subsecretar de stat şi domnul comisar şef Mihai Şova, secretar general adjunct al Ministerului Afacerilor şi Interne.

Din numărul total de 27 membri ai Comisiei pentru muncă şi protecţie socială au fost prezenţi la dezbateri 26 deputaţi, iar din numărul total de 24 membri ai Comisiei pentru apărare, ordine publică şi siguranţă naţională au participat la dezbateri 15 deputaţi.

În urma dezbaterilor, membrii celor două Comisii au hotărât, cu majoritate de voturi, să supună plenului Camerei Deputaţilor, spre adoptare, proiectul de Lege pentru aprobarea Ordonanţei de urgenţă a Guvernului nr. 66/2013 pentru modificarea şi completarea Legii nr. 360/2002 privind Statutul poliţistului.
În raport cu obiectul şi conţinutul său, proiectul de lege face parte din categoria legilor organice. 

PREŞEDINTE,                           VICEPREŞEDINTE,
                Florin IORDACHE                          George SCUTARU
Consilier                                                                                 Consilier,

                  Decebal Stănescu                                                                    George CUCU

